Kwame Amporfo Twumasi

Kwame Amporfo Twumasi (wɔwoo no 10 December 1954) yɛ Ghana nhomasua ho nimdefo ne ɔmanyɔni. Na ɔyɛ mmrahyɛbaguani ma Nkoranza South Constituency a ɛwɔ Brong Ahafo mantam mu wɔ Ghana.

 Mfitiase asetra ne nhomasua 
Wɔwoo Twumasi wɔ 10 Ɔbɛnem 1954.  Ne kurom ne Nkwabeng a kan no na wɔfrɛ no Brong Ahafo Mantam mu wɔ Ghana.  Ɔnyaa ne BA wɔ Asase ne Sikasɛm mu wɔ Ghana Suapɔn mu wɔ afe 1980 mu. Ɔsan nyaa ne PGDE wɔ Cape Coast Sukuupɔn mu wɔ afe 1996.

 Adwuma 
Ansa na wɔrepaw no sɛ ɔmmɛyɛ mmrahyɛbagua dibea no, ɔne Ghana Nhomasua Dwumadibea (GES) yɛɛ adwuma sɛ Ɔhwɛfo Panyin ne Ɔkyerɛkyerɛfo kan wɔ Atebubu Ntoaso Sukuu mu na akyiri yi wɔ Nkoranza Ntoaso/Mfiridwuma Sukuu mu. Ɔsan nso yɛɛ Ɔmanpanyin Abadiakyiri a ɔhwɛ Ahoɔden so na ɔsom wɔ boayikuw ahorow bi mu. Ɔtraa hɔ sɛ ɔkyerɛkyerɛfo fi September 1981 kosi August 1987 wɔ Sokoto Mantam Aban a ɛwɔ Nigeria no mu wɔ apam bi ase.

 Amanyɔsɛm 
Wɔpaw Ampofo wɔ afe 2004 mmrahyɛbagua abatow a wɔyɛe wɔ 7 December 2004, wɔ New Patriotic Party tekiti so, sɛ mmrahyɛbagua no muni ma Nkoranza South Constituency . Ɔnam saayɛ so bɛyɛɛ mmrahyɛbagua no mufo a wɔpaw wɔn maa Ghana Ɔmanpanyin a Ɛto so Anan no mmrahyɛbagua a Ɛto so Anan no fa.

Ampofo tuu mmrahyɛbaguani a na ɔwɔ hɔ saa bere no fii asɔretiafo kuw kɛse National Democratic Congress mu denam ne paw a wɔpaw no wɔ afe 2004 Ghana amansan abatow mu no so. Wɔde abatow 17,655 paw no wɔ abatow a ɛfata a wɔtow nyinaa mu 33,513 mu. Eyi ne abatow a ɛfata a wɔtow nyinaa mu 52.7% yɛ pɛ. Wɔpaw no sen James Opoku-Worae, ɔkannifo foforo a ofi National Democratic Congress nsraban mu maa saa abatow no; ne Victor Boah a ɔwɔ Democratic People’s Party no mu. Eyinom nyaa abatow 15,521 ne 337. Eyinom ne abatow a ɛfata a wɔtow nyinaa mu 46.30% ne 1.00% yɛ pɛ. Wɔpaw Ampofo wɔ New Patriotic Party no tekiti so. Wɔn a wɔtow aba maa amansin no wɔ ɔkwan a ɛne sɛ abatow no daa ‘ahyɛnsode ne blouse’ abatow nhyehyɛe adi bere a na nea odi nkonim wɔ ɔmampanyin dibea a ofi saa amansin no mu no wɔ tekiti a wɔde bɛkɔ asɔretiafo National Democratic Congress no so no.  Nanso New Patriotic Party no nyaa mmrahyɛbagua nkongua 24 biara mu 14 wɔ saa abatow no mu maa Brong Ahafo mantam no.   Sɛ yɛka ne nyinaa bom a, New Patriotic Party no nyaa dodow no ara 128 mmrahyɛbagua ananmusifo wɔ nkongua 230 a ɛwɔ Ghana mmrahyɛbagua a ɛto so 4 no mmrahyɛbagua a ɛto so 4 no mu.

Ɔkuraa n'akongua so maa Nkoranza South amansin no maa mmrahyɛbagua a ɛtɔ so 5 wɔ Ghana man a ɛtɔ so nnan no mu wɔ afe 2008 Ghana amansan abatoɔ no akyi .  Ɔnyaa abatoɔ 17,531 wɔ abatoɔ a ɛfata a wɔtoeɛ nyinaa mu 33,766, a ɛne abatoɔ a ɛfata a wɔtoeɛ nyinaa mu 51.92% yɛ pɛ. Ɔdii nkonim wɔ Emmanuel Kwadwo Agyekum a ɔfiri National Democratic Congress, Yaw Adjei Donyina a ɔfiri Democratic People's Party ne Kwesi Appiah Bekoe a ɔfiri Convention People's Party mu . Eyinom nyaa abatow a ɛfata a wɔtow wɔ afe 2008 Ghana amansan abatow no mu nyinaa mu 47.22%, 0.27% ne 0.59% .

 Ankorankoro asetra 
Ampofo aware a ɔwɔ mma baanum.  Ɔyɛ Kristoni na ɔne Katolek Asɔre no yɛ fekuw .

 Nsɛm a wɔde gyinaa so 

Nkyekyεmu:Ghana mmrahyɛbadwafoɔ 2005–2009